กฎกระทรวง
กฎกระทรวง
กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด
หรือบางประเภท
ในพื้นที่บางส่วนในท้องที่ตำบลเมืองเก่า ตำบลนนทรี
ตำบลกบินทร์ ตำบลวังดาล ตำบลนาแขม ตำบลบ้านนา
และตำบลบ่อทอง อำเภอกบินทร์บุรี จังหวัดปราจีนบุรี
พ.ศ.
๒๕๔๗[๑]
 

อาศัยอำนาจตามความในมาตรา ๕ (๓) แห่งพระราชบัญญัติควบคุมอาคาร พ.ศ. ๒๕๒๒ และมาตรา ๘ (๑๐) แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๓)
พ.ศ. ๒๕๔๓ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ ดังต่อไปนี้

ข้อ ๑ ในกฎกระทรวงนี้
อาคารพาณิชยกรรมประเภทค้าปลีกค้าส่ง หมายความว่า อาคารที่ใช้เพื่อประโยชน์ในการขายปลีก หรือขายส่ง หรือทั้งขายปลีกและขายส่ง ซึ่งสินค้าอุปโภคและบริโภคหลายประเภทที่ใช้ในชีวิตประจำวัน แต่ไม่หมายความรวมถึงตลาดตามกฎหมายว่าด้วยการสาธารณสุข และอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผล หรือผลิตภัณฑ์ของชุมชน
บริเวณที่ ๑
หมายความว่า พื้นที่บริเวณดังต่อไปนี้
ทิศเหนือ เริ่มต้นจากจุดตัดระหว่างศูนย์กลางทางหลวงแผ่นดินหมายเลข ๓๓ (เดิม)
กับศูนย์กลางทางหลวงแผ่นดินหมายเลข ๓๓ ไปทางทิศตะวันตก ตามแนวทางหลวงแผ่นดินหมายเลข ๓๓ เป็นระยะ ๕๐๐ เมตร เป็นเส้นตั้งฉากกับศูนย์กลางทางหลวงแผ่นดินหมายเลข ๓๓ ขึ้นไปทางทิศเหนือ
เป็นระยะ ๕๐๐ เมตร เป็นเส้นขนานระยะ ๕๐๐ เมตร
กับศูนย์กลางทางหลวงแผ่นดินหมายเลข ๓๓ ไปทางทิศตะวันออกเฉียงใต้ จนบรรจบกับแควหนุมาณ
ทางฟากเหนือ เลียบแควหนุมาณ ฟากเหนือ เลียบไปทางทิศตะวันออก
จนบรรจบกับศูนย์กลางแนวสายส่งไฟฟ้าศักย์สูง เป็นเส้นตรงไปทางทิศตะวันออก จนบรรจบกับเส้นตั้งฉากระยะ ๓๐๐ เมตร กับศูนย์กลางทางหลวงแผ่นดินหมายเลข ๓๐๔ ตรงจุดที่อยู่ห่างแนวเส้นตรงเชื่อมระหว่างหลักเขตเทศบาลตำบลเมืองเก่า หลักเขตเทศบาลที่ ๘ และหลักเขตเทศบาลที่ ๙ ไปทางทิศตะวันออก ตามแนวทางหลวงแผ่นดินหมายเลข ๓๐๔ ระยะ ๑,๕๐๐ เมตร เป็นเส้นตรงไปทางทิศตะวันออกเฉียงใต้บรรจบศูนย์กลางทางรถไฟสายตะวันออก ตรงจุดที่อยู่ห่างจากหลักเขตเทศบาลที่ ๑๒ ไปทางทิศตะวันตก
ระยะ ๑,๐๕๐ เมตร ตามแนวทางรถไฟสายตะวันออก
ทิศตะวันออก เป็นเส้นตั้งฉากกับทางรถไฟสายตะวันออก ไปทางทิศใต้ ตัดผ่านทางหลวงแผ่นดินหมายเลข ๓๓ บรรจบจุดที่อยู่ห่างจากศูนย์กลางทางหลวงแผ่นดินหมายเลข ๓๓ ลงไปทางทิศใต้ ระยะ ๑,๐๐๐ เมตร 
ทิศใต้ เป็นเส้นตรงไปทางทิศตะวันตกเฉียงใต้ จนบรรจบจุดที่แควพระปรง ฝั่งใต้ บรรจบกับศูนย์กลางหนองปลากระดี่ และเป็นเส้นเลียบไปตามแนวแควพระปรง ฝั่งใต้ จนบรรจบกับเส้นขนานกับศูนย์กลางทางหลวงแผ่นดินหมายเลข ๓๐๔ ระยะ ๑,๐๐๐ เมตร เป็นเส้นขนานระยะ ๑,๐๐๐
เมตรกับศูนย์กลางทางหลวงแผ่นดินหมายเลข ๓๐๔ ไปทางทิศตะวันตกเฉียงใต้ บรรจบจุดที่อยู่ห่างจากแนวเส้นตรงเชื่อมระหว่างหลักเขตเทศบาลตำบลเมืองเก่า หลักเขตเทศบาลที่ ๑ และหลักเขตเทศบาลที่ ๑๘ ไปทางทิศตะวันตก เป็นระยะ ๕๐๐ เมตร 
ทิศตะวันตก เป็นเส้นตั้งฉากกับศูนย์กลางทางหลวงแผ่นดินหมายเลข ๓๐๔ ขึ้นไปทางทิศเหนือ บรรจบจุดที่อยู่ห่างจากศูนย์กลางทางหลวงแผ่นดินหมายเลข ๓๐๔ ขึ้นไปทางทิศเหนือ ระยะ ๑,๐๐๐ เมตร เป็นเส้นตรงไปทางทิศตะวันตกเฉียงเหนือ
จนบรรจบทางรถไฟสายตะวันออก ตรงจุดที่ศูนย์กลางทางรถไฟสายตะวันออกบรรจบกับศูนย์กลางถนนพนังกั้นน้ำ เป็นเส้นตรงไปทางทิศตะวันออกเฉียงเหนือบรรจบกับจุดเริ่มต้น
เว้นแต่พื้นที่บริเวณที่ ๒
บริเวณที่ ๒
หมายความว่า พื้นที่บริเวณดังต่อไปนี้
๒.๑ ทิศเหนือ จดแนวเส้นตั้งฉากกับศูนย์กลางทางหลวงแผ่นดินหมายเลข ๓๐๔ ระยะ ๘๐๐ เมตร ตรงจุดที่อยู่ห่างจากศูนย์กลางถนนสาธารณะข้างโรงเรียนบ้านเมืองเก่า บรรจบกับศูนย์กลางทางหลวงแผ่นดินหมายเลข ๓๐๔ ไปทางทิศตะวันออกเฉียงเหนือ ระยะ ๑,๐๐๐ เมตร
ทิศตะวันออก จดทางหลวงแผ่นดินหมายเลข ๓๐๔ ฟากตะวันตก
ทิศใต้ จดเขตทางรถไฟสายตะวันออก ฟากเหนือ
ทิศตะวันตก จดเส้นขนานกับทางหลวงแผ่นดินหมายเลข ๓๐๔ ระยะ ๘๐๐ เมตร
๒.๒ ทิศเหนือ จดเส้นขนาน ระยะ ๒๐๐ เมตร กับศูนย์กลางทางหลวงแผ่นดินหมายเลข
๓๓ 
ทิศตะวันออก จดเขตทางรถไฟสายตะวันออก ฟากตะวันตก
ทิศใต้ จดทางหลวงแผ่นดินหมายเลข ๓๓ ฟากเหนือ
ทิศตะวันตก จดเส้นตั้งฉากกับศูนย์กลางทางหลวงแผ่นดินหมายเลข ๓๓ ตรงจุดที่อยู่ห่างจากกึ่งกลางสะพานข้ามแควหนุมาณ ไปทางทิศตะวันตกเฉียงเหนือ ตามแนวทางหลวงแผ่นดินหมายเลข ๓๓ เป็นระยะ ๑,๔๐๐ เมตร
๒.๓ ทิศเหนือ จดทางหลวงแผ่นดินหมายเลข ๓๓ ฟากใต้
ทิศตะวันออก จดเขตทางรถไฟสายตะวันออก ฟากเหนือ
ทิศใต้ จดเส้นขนาน ระยะ ๒๐๐ เมตร กับศูนย์กลางทางหลวงแผ่นดินหมายเลข
๓๓ บรรจบแควหนุมาณ ฝั่งเหนือ เลียบแควหนุมาณ ฝั่งเหนือ จนบรรจบกับถนนบ้านท่าหิน ฟากตะวันตก เลียบถนนบ้านท่าหินลงมาทางทิศใต้ จดทางหลวงแผ่นดินหมายเลข ๓๓
(เดิม) ฟากเหนือ เลียบทางหลวงแผ่นดินหมายเลข ๓๓ (เดิม) ไปทางทิศตะวันตก จนบรรจบจุดที่อยู่ห่างตามแนวเส้นตั้งฉากกับศูนย์กลางทางหลวงแผ่นดินหมายเลข ๓๓ ตรงจุดที่อยู่ห่างจากกึ่งกลางสะพานข้ามแควหนุมาณไปทางทิศตะวันตกเฉียงเหนือ ตามแนวทางหลวงแผ่นดินหมายเลข ๓๓ เป็นระยะ ๑,๔๐๐ เมตร
ทิศตะวันตก จดเส้นตั้งฉากกับศูนย์กลางทางหลวงแผ่นดินหมายเลข ๓๓ ตรงจุดที่อยู่ห่างจากกึ่งกลางสะพานข้ามแควหนุมาณ ไปทางทิศตะวันตกเฉียงเหนือ ตามแนวทางหลวงแผ่นดินหมายเลข ๓๓ เป็นระยะ ๑,๔๐๐ เมตร
๒.๔ ทิศเหนือ จดเขตทางรถไฟสายตะวันออก ฟากใต้
ทิศตะวันออก จดคลองสาธารณะไม่ปรากฏชื่อ ฝั่งตะวันตก
ทิศใต้ จดทางหลวงแผ่นดินหมายเลข ๓๓ (เดิม)
ฟากเหนือ
ทิศตะวันตก จดทางหลวงแผ่นดินหมายเลข ๓๐๔ ฟากตะวันออก
๒.๕ ทิศเหนือ จดเขตทางรถไฟสายตะวันออก ฟากใต้ ตรงจุดที่อยู่ห่างตามแนวขนานระยะ ๕๐๐ เมตร กับศูนย์กลางทางหลวงแผ่นดินหมายเลข
๓๐๔
ทิศตะวันออก จดทางหลวงแผ่นดินหมายเลข ๓๐๔ ฟากตะวันตก
ทิศใต้ จดเส้นขนานระยะ ๔๐๐ เมตร กับศูนย์กลางทางหลวงแผ่นดินหมายเลข ๓๓ เส้นขนานระยะ ๑๐๐ เมตร กับศูนย์กลางคลองไผ่ เส้นตั้งฉากกับทางหลวงแผ่นดินหมายเลข ๓๓ ตรงจุดที่อยู่ห่างจากซอยสาธารณะไม่ปรากฏชื่อ บรรจบกับทางหลวงแผ่นดินหมายเลข ๓๓ ไปทางทิศตะวันตก ตามแนวทางหลวงแผ่นดินหมายเลข ๓๓ เป็นระยะ ๒๐๐ เมตร และทางหลวงแผ่นดินหมายเลข ๓๓ ฟากเหนือ
ทิศตะวันตก จดคลองไผ่ ฝั่งตะวันออก และเส้นขนานระยะ ๕๐๐ เมตร กับศูนย์กลางทางหลวงแผ่นดินหมายเลข ๓๐๔
๒.๖ ทิศเหนือ
จดทางหลวงแผ่นดินหมายเลข ๓๓ (เดิม)
ฟากใต้
ทิศใต้ จดทางหลวงแผ่นดินหมายเลข ๓๓ ฟากใต้ เส้นตั้งฉากระยะ ๔๐๐ เมตร กับศูนย์กลางทางหลวงแผ่นดินหมายเลข ๓๓ ตรงจุดที่อยู่ห่างจากทางหลวงแผ่นดินหมายเลข ๓๓ บรรจบทางหลวงแผ่นดินหมายเลข ๓๐๔ ไปทางทิศตะวันออกตามแนวทางหลวงแผ่นดินหมายเลข ๓๓ เป็นระยะ ๘๐๐ เมตร และเส้นขนานระยะ ๔๐๐ เมตร กับศูนย์กลางทางหลวงแผ่นดินหมายเลข ๓๓ ไปทางทิศตะวันตก เป็นระยะ ๘๐๐ เมตร
ทิศตะวันตก จดทางหลวงแผ่นดินหมายเลข ๓๐๔ ฟากตะวันออก
๒.๗ ทิศเหนือ จดเขตทางรถไฟสายตะวันออก ฟากใต้ และทางหลวงแผ่นดินหมายเลข ๓๓ ฟากใต้
ทิศตะวันออก จดถนนอนุกูล ฟากเหนือ
ทิศใต้ จดถนนเทศบาล ๒ ฟากเหนือ แม่น้ำบางปะกง ฝั่งเหนือ
ทิศตะวันตก จดเส้นขนานระยะ ๓๐๐ เมตร กับศูนย์กลางแควหนุมาณ
๒.๘ ทิศเหนือ เริ่มต้นจากหลักเขตเทศบาลตำบลกบินทร์ หลักเขตที่ ๔ เลียบถนนเทศบาล ๒ ฟากใต้ ถนนอนุกูล ฟากใต้ และทางหลวงแผ่นดินหมายเลข ๓๓ (เดิม)
ฟากใต้
ทิศตะวันออก จดแนวเขตเทศบาลตำบลกบินทร์ อำเภอกบินทร์บุรี จังหวัดปราจีนบุรี
ทิศใต้ จดหลักเขตเทศบาลตำบลกบินทร์ หลักเขตที่ ๓
ทิศตะวันตก เลียบแนวเขตเทศบาลตำบลกบินทร์ ไปทางทิศเหนือจนบรรจบจุดเริ่มต้น 
๒.๙ ทิศเหนือ จดทางหลวงแผ่นดินหมายเลข ๓๓ ฟากใต้
ทิศตะวันออก จดเส้นขนานระยะ ๒๐๐ เมตร กับศูนย์กลางซอยสาธารณะไม่ปรากฏชื่อ
ทิศใต้ จดทางหลวงแผ่นดินหมายเลข ๓๐๔ ฟากเหนือ
ทิศตะวันตก จดถนนสาธารณะไม่ปรากฏชื่อ ฟากตะวันตก
๒.๑๐ ทิศเหนือ จดทางหลวงแผ่นดินหมายเลข ๓๓ ฟากใต้ ตรงจุดที่อยู่ห่างจากศูนย์กลางทางหลวงแผ่นดินหมายเลข ๓๓ ตัดกับศูนย์กลางทางหลวงแผ่นดินหมายเลข ๓๐๔ ไปทางทิศตะวันออกตามแนวทางหลวงแผ่นดินหมายเลข ๓๓ ระยะ ๘๐๐ เมตร
ทิศตะวันออก จดถนนสาธารณะไม่ปรากฏชื่อ ฟากตะวันตก ไปทางทิศใต้ เป็นระยะ ๑,๒๐๐ เมตร 
ทิศใต้ เป็นเส้นตรงไปทางทิศตะวันตก
จดถนนสาธารณะไม่ปรากฏชื่อ ฟากใต้ และเลียบคลองวังวิทย์ ฝั่งเหนือ จนบรรจบกับแนวเขตเทศบาลตำบลเมืองเก่า
ทิศตะวันตก เลียบเขตเทศบาลตำบลเมืองเก่า ไปทางทิศตะวันออก ผ่านหลักเขตที่ ๑๖ จนถึงจุดที่อยู่ห่างระยะ ๖๐๐ เมตร จากถนนสาธารณะไม่ปรากฏชื่อ และเป็นเส้นตรงไปทางทิศเหนือ
บรรจบกับทางหลวงแผ่นดินหมายเลข ๓๐๔ ฟากใต้ ตรงจุดที่อยู่ห่างตามแนวเส้นตรงต่อจากถนนสาธารณะ ฟากตะวันออก เลียบทางหลวงแผ่นดินหมายเลข ๓๐๔ ฟากใต้ ไปทางทิศตะวันออก ถึงจุดที่อยู่ห่างจากศูนย์กลางทางหลวงแผ่นดินหมายเลข ๓๓ บรรจบกับศูนย์กลางทางหลวงแผ่นดินหมายเลข ๓๐๔ ระยะ ๖๐๐ เมตร เป็นเส้นตรงไปทางทิศใต้ จนบรรจบกับแนวเขตเทศบาลตำบลเมืองเก่า เลียบตามแนวเขตเทศบาลตำบลเมืองเก่า
ไปทางทิศตะวันออก จนบรรจบกับเส้นตั้งฉากตรงจุดที่ห่างจากจุดตัดระหว่างศูนย์กลางทางหลวงแผ่นดินหมายเลข ๓๓ และศูนย์กลางทางหลวงแผ่นดินหมายเลข ๓๐๔ ระยะ ๘๐๐ เมตร เป็นเส้นตรงไปบรรจบจุดเริ่มต้น
๒.๑๑ ทิศเหนือ จดหลักเขตเทศบาลตำบลกบินทร์ หลักเขตที่ ๓
ทิศตะวันออก จดเส้นขนานระยะ ๔๐๐ เมตร กับศูนย์กลางทางหลวงแผ่นดินหมายเลข ๓๐๗๔ ไปทางทิศใต้
บรรจบกับเส้นขนานระยะ ๑,๕๐๐ เมตร กับทางหลวงแผ่นดินหมายเลข ๓๐๔ และเส้นขนานระยะ ๑๐๐ เมตร กับศูนย์กลางแควพระปรง

ทิศใต้ จดทางหลวงแผ่นดินหมายเลข ๓๐๔ ฟากตะวันตก
ทิศตะวันตก จดทางหลวงแผ่นดินหมายเลข ๓๐๗๔ ฟากตะวันออก
และถนน รพช.ปจ. ๑๑๐๒๙ (บ้านทุ่งแฝก  บ้านเขาไม้แก้ว) ฟากตะวันออก
๒.๑๒ ทิศเหนือ จดเขตทหาร
ทิศตะวันออก จดทางหลวงแผ่นดินหมายเลข ๓๐๗๔ ฟากตะวันตก ถนนสาธารณะไม่ปรากฏชื่อ ฟากเหนือ เส้นขนานระยะ ๒๐๐ เมตร กับถนนสาธารณะไม่ปรากฏชื่อ และเลียบถนนสาธารณะไม่ปรากฏชื่อ ฟากตะวันออก จนบรรจบกับทางหลวงแผ่นดินหมายเลข ๓๐๔ ฟากตะวันตก
ทิศใต้ จดทางหลวงแผ่นดินหมายเลข ๓๐๔ ฟากตะวันตก
ทิศตะวันตก จดเส้นขนานระยะ ๓๐๐ เมตร กับถนนสาธารณะไม่ปรากฏชื่อ ไปทางทิศเหนือ เป็นระยะ ๑,๐๐๐ เมตร เลียบเส้นขนานระยะ ๑,๐๐๐ เมตร กับศูนย์กลางทางหลวงแผ่นดินหมายเลข ๓๐๔ ไปทางทิศตะวันออกเฉียงเหนือ จนบรรจบกับเส้นขนานระยะ ๒๐๐ เมตร กับถนนสาธารณะไม่ปรากฏชื่อ ไปทางทิศเหนือ จนบรรจบกับจุดเริ่มต้น
๒.๑๓ ทิศเหนือ จดทางหลวงแผ่นดินหมายเลข ๓๐๔ ฟากตะวันออก
ทิศตะวันออก จดเส้นขนานระยะ ๑๐๐ เมตร กับศูนย์กลางแควพระปรง
ทิศใต้ จดเส้นขนานระยะ ๖๐๐ เมตร กับศูนย์กลางทางหลวงแผ่นดินหมายเลข ๓๐๔
ทิศตะวันตก จดเส้นตั้งฉากกับศูนย์กลางทางหลวงแผ่นดินหมายเลข ๓๐๔ ตรงจุดที่อยู่ห่างจากเส้นขนานระยะ ๓๐๐ เมตร กับถนนสาธารณะไม่ปรากฏชื่อ ไปทางทิศเหนือ
จนบรรจบกับจุดเริ่มต้น
ทั้งนี้ ไม่รวมถึงสถานที่ราชการ สถาบันการศึกษา และศาสนสถาน
ทั้งนี้ ตามแผนที่ท้ายกฎกระทรวงนี้

ข้อ ๒ ให้กำหนดพื้นที่บางส่วนในท้องที่ตำบลเมืองเก่า ตำบลนนทรี ตำบลกบินทร์ ตำบลวังดาล ตำบลนาแขม ตำบลบ้านนา และตำบลบ่อทอง อำเภอกบินทร์บุรี จังหวัดปราจีนบุรี ภายในบริเวณแนวเขตตามแผนที่ท้ายกฎกระทรวงนี้เป็นบริเวณห้ามก่อสร้างอาคารชนิดและประเภทดังต่อไปนี้
(๑) ภายในบริเวณที่ ๑ ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่ ๓๐๐ ตารางเมตรขึ้นไป
(๒) ภายในบริเวณที่ ๒ ห้ามบุคคลใดก่อสร้างอาคารดังต่อไปนี้
(ก) อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน ๑,๐๐๐ ตารางเมตร
(ข) อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่ ๓๐๐ ตารางเมตร แต่ไม่เกิน ๑,๐๐๐ ตารางเมตร เว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดดังต่อไปนี้
๑. ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจร ไม่น้อยกว่า ๔ ช่องทาง หรือมีขนาดเขตทางไม่น้อยกว่า ๒๐ เมตร และจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า
๒. แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่ ๑๔ เมตรขึ้นไป ไม่น้อยกว่า ๑๐๐ เมตร
๓. มีที่ว่างไม่น้อยกว่า ๗๐ ใน ๑๐๐ ส่วนของพื้นที่ดินที่ใช้เป็นที่ตั้งอาคาร
๔. มีค่าสูงสุดของอัตราส่วนพื้นที่อาคารรวมกันทุกชั้นของอาคารทุกหลัง ต่อพื้นที่ที่ใช้เป็นที่ตั้งอาคารไม่เกิน ๑.๕ ต่อ ๑
๕. มีอัตราส่วนของพื้นที่ว่างที่จัดให้เป็นสวน หรือบริเวณปลูกต้นไม้ หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคาร ไม่น้อยกว่าร้อยละ ๒๐
๖. มีที่ว่างด้านหน้าของอาคาร ห่างจากเขตทางของถนนสาธารณะไม่น้อยกว่า ๕๐ เมตร โดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร
๗. มีที่ว่างด้านข้างและด้านหลังของอาคาร ห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๑๕ เมตร โดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร
๘. อาคารที่มีความสูงเกิน ๑๐ เมตร ต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอ ศาสนสถาน โบราณสถาน หรือสถานศึกษา ไม่น้อยกว่า ๕๐๐ เมตร โดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว
๙. มีที่จอดรถยนต์ไม่น้อยกว่า ๑ คัน ต่อพื้นที่อาคาร ๔๐ ตารางเมตร เศษของ ๔๐ ตารางเมตร ให้คิดเป็น ๔๐ ตารางเมตร
๑๐. ที่พักมูลฝอย ต้องมีระยะห่างจากเขตที่ดินของผู้อื่นหรือถนนสาธารณะ ไม่น้อยกว่า ๑๐ เมตร และต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตร แต่ถ้าที่พักมูลฝอยมีขนาดความจุเกิน ๓ ลูกบาศก์เมตร ต้องมีระยะห่างจากสถานที่ดังกล่าว ไม่น้อยกว่า ๑๐ เมตร และสามารถขนย้ายมูลฝอยได้โดยสะดวก

ข้อ ๓ ภายในบริเวณพื้นที่ที่กำหนดตามข้อ ๒ ห้ามบุคคลใดดัดแปลง หรือเปลี่ยนการใช้อาคารใด ๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒

ข้อ ๔ อาคารที่มีอยู่แล้วในบริเวณพื้นที่ที่กำหนดตามข้อ ๒ ก่อนหรือในวันที่กฎกระทรวงนี้ใช้บังคับ ให้ได้รับยกเว้นไม่ต้องปฏิบัติตามกฎกระทรวงนี้ แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒

ข้อ ๕ อาคารที่ได้รับใบอนุญาตหรือใบรับแจ้งการก่อสร้าง ดัดแปลง หรือเปลี่ยนการใช้ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับ และยังก่อสร้าง ดัดแปลง หรือเปลี่ยนการใช้ไม่แล้วเสร็จ ให้ได้รับการยกเว้นไม่ต้องปฏิบัติตามกฎกระทรวงนี้ แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้


ให้ไว้
ณ วันที่ ๑ กันยายน พ.ศ. ๒๕๔๗
โภคิน พลกุล
รัฐมนตรีว่าการกระทรวงมหาดไทย

[เอกสารแนบ]

๑. แผนที่ท้ายกฎกระทรวงกำหนดบริเวณห้ามก่อสร้าง
ดัดแปลง หรือเปลี่ยนการใช้อาคารบางชนิด หรือบางประเภท
ในพื้นที่บางส่วนในท้องที่ตำบลเมืองเก่า ตำบลนนทรี ตำบลกบินทร์ ตำบลวังดาล
ตำบลนาแขม ตำบลบ้านนา และตำบลบ่อทอง อำเภอกบินทร์บุรี จังหวัดปราจีนบุรี พ.ศ. ๒๕๔๗

(ดูข้อมูลภาพกฎหมาย)
หมายเหตุ
:- เหตุผลในการประกาศใช้กฎกระทรวงฉบับนี้ คือ เนื่องจากได้มีประกาศกระทรวงมหาดไทย
เรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด
หรือบางประเภท
ในพื้นที่บางส่วนในท้องที่ตำบลเมืองเก่า ตำบลนนทรี ตำบลกบินทร์ ตำบลวังดาล ตำบลนาแขม ตำบลบ้านนา และตำบลบ่อทอง อำเภอกบินทร์บุรี จังหวัดปราจีนบุรี
ลงวันที่ ๒ กันยายน ๒๕๔๖ ซึ่งมีผลใช้บังคับตั้งแต่วันที่
๕ กันยายน ๒๕๔๖ เป็นต้นมา แต่มาตรา ๑๓ วรรคสอง แห่งพระราชบัญญัติควบคุมอาคาร พ.ศ.
๒๕๒๒ บัญญัติว่า
ถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับ
ให้ประกาศดังกล่าวเป็นอันยกเลิก และโดยที่สมควรห้ามก่อสร้าง ดัดแปลง
หรือเปลี่ยนการใช้อาคารบางชนิดหรือบางประเภทในบริเวณดังกล่าวต่อไป
เพื่อประโยชน์ในด้านการรักษาคุณภาพสิ่งแวดล้อม การผังเมือง และการอำนวยความสะดวกแก่การจราจร
จึงจำเป็นต้องออกกฎกระทรวงนี้





























ศุภชัย/พิมพ์
๒๐ พฤษภาคม ๒๕๔๘
ศุภสรณ์/ธัญกมล/ตรวจ
๓๑
พฤษภาคม ๒๕๔๘
A+B

[๑] รก.๒๕๔๗/พ๕๑ก/๑๘๘/๓ กันยายน
๒๕๔๗